《挽王信伯先生 其一》
宋代·杨邦弼

伊洛亲闻道，渊微赖发扬。东吴贤望重，西观旧书藏。

吾党将安放，斯文岂遂亡。堂堂宁复见，门士恸新冈。

作者简介：建宁浦城人，徙家居吴，字良佐。杨亿四世孙。高宗绍兴十二年进士。为太学博士，调通判信州，寻以大理卿改湖南漕，迁秘书丞、著作佐郎。两迁礼部，官至起居郎、中书舍人。尝从王蘋游，探研理学。